ललपनिया क्षेत्र में भी बंद का असर दिखा। झामुमो, झाविमो, आजसू सहित विभिन्न संगठनों के लोग बंद में शामिल हुए। गांधीनगर क्षेत्र में भी बंद का व्यापक असर देखा गया। हजारीबाग के बड़कागांव प्रखंड में एससी/एसटी एक्ट में संशोधन के सुप्रीम कोर्ट के आदेश के विरोध में सड़क जाम, बाजार बंद रहा। गोमिया मे बंद समर्थकों ने बाइक जुलूस निकाला। इलाके की सारी दुकानें बंद रहीं। नावाडीह में बंदी असरदार रही, वाहनों की लंबी कतार लगी रही, आदिवासी दलित मोर्चा के लोग सड़क पर उतरे।